ועדת החינוך והתרבות, כנסת 15, פרוטוקול מספר 468, 2002-06-03 10:05

חיים דרוקמן: השנה חל ה-1 בספטמבר חמישה ימים לפני ראש-השנה.

חיים דרוקמן: זה אומר שמתחילים ללמוד, יוצאים לחופשת חג, חוזרים ללימודים לכמה ימים ושוב יוצאים לחופשת חג, וחוזר חלילה.

חיים דרוקמן: כך מתחילה שנת לימודים?

חיים דרוקמן: יוצאים לחופשה מבלי שמתחילים ללמוד.

חיים דרוקמן: דבר יותר חשוב הוא שאין כל אפשרות להכין את התלמידים לחגים.

חיים דרוקמן: אנחנו מדברים על מדינה יהודית ואנחנו צריכים להכין את התלמידים לקראת ראש השנה, יום הכיפורים וחג הסוכות, ואני לא מדבר רק על החינוך הדתי אלא על כלל התלמידים במדינת ישראל.

חיים דרוקמן: אם מתחילים ללמוד חמישה ימים לפני ראש-השנה, לא ניתן להכין אותם לחגים.

חיים דרוקמן: אם כן, איזו קדושה יש בתחילת שנת הלימודים ב1- בספטמבר?

חיים דרוקמן: מפני שכך הורגלו במקומות אחרים?

חיים דרוקמן: אני מודה ששני הדברים האלה הם העיקריים והם הפרקטיים אבל בנוסף לכך יש מקום לחנך את תלמידינו להשתמש בלוח העברי.

חיים דרוקמן: אנחנו מוצאים דברים אבסורדיים כאשר אתה שומע מישהו שואל מתי חל א' באב, מתי חל ט"ו בשבט וכדומה.

חיים דרוקמן: אני עצמי כבר הוזמנתי לפגישה והסתבר שהיא חלה בחג השבועות עצמו כי המזמינים לא בדקו את התאריך.

חיים דרוקמן: לא פעם באו תלמידים מהצבא כשקבעו להם סיום יומיים לפני א' באב עם חגיגות, תזמורת וכדומה, אבל אמרו שאילו ידעו מראש, אם היו מסתכלים בתאריך, ודאי יכלו לקבוע זאת אחרת.

חיים דרוקמן: אני חושב שעצם העובדה שאנחנו רגילים, ההרגל עוד לא מקדש שום דבר וטוב שישנה מחשבה חינוכית חדשה לתקן את הדבר.

חיים דרוקמן: אף אחד לא יוצא נפסד מזה.

חיים דרוקמן: לפי הצעת החוק הזאת, לא נוסף אף יום לימוד נוסף ולא יורד יום חופשה.

חיים דרוקמן: גם המורים מבחינת משכורתם, מדובר שיקבלו את אותה משכורת כפי שנהגו לקבל עד כה ושום דבר לא משתנה.

חיים דרוקמן: כלומר, זה נהנה וזה נהנה.

חיים דרוקמן: מצד אחד זה תיקון לתלמידים ומצד שני אף אחד לא יוצא נפסד עקב תיקון זה.

חיים דרוקמן: כשהצעת החוק עברה בקריאה טרומית, ניסיתי להיפגש עם ארגוני המורים ואני מודה שלא קיבלתי תשובה ברורה מארגון המורים למרות שנפגשתי עם נציגו.

חיים דרוקמן: נפגשתי עם הסתדרות המורים והובטח לי שיחשבו על זה וייתנו לי תשובה.

חיים דרוקמן: אחרי זמן מה התקשר אלי בן-שבת ואמר שהוא מבקש שלא אחוקק אלא הוא מציע לי הצעה והיא ששנת הלימודים תתחיל כל שנה שבועיים לפני ה1- בספטמבר.

חיים דרוקמן: אני הסכמתי להצעה זו למרות שעקרונית אני מעדיף את הצעת החוק.

חיים דרוקמן: אם יש נטייה לזה, וזה יתקבל כך, בבקשה.

חיים דרוקמן: אני מודה ומתוודה שבינתיים הכל נקבר.

חיים דרוקמן: מאז ההצעה התקשרתי פעמיים והכל נקבר ולכן אין לי ברירה אחרת אלא לחזור להצעת החוק שלי.

זבולון אורלב: אני מודה מידע אישי שהנושא הזה הוא לא חדש למערכת החינוך אלא נושא שכבר נדון שנים רבות ופעמים רבות, אבל לצערי ללא הצלחה.

זבולון אורלב: אגב, בסוף השבוע קיבלתי פנייה מהרב יהושע נוימן, סגן ראש מינהל החינוך הדתי, שביקש להזמין אותי וגם התריע בפניי על כך שפתיחת שנת הלימודים השנה היא כל כך סמוכה לראש השנה וזה בלתי הגיוני מבחינת הערכים החינוכיים היהודיים, בעיקר גם בתוך החינוך הדתי.

זבולון אורלב: אני לא יודע למה הוא לא הגיע לישיבה, אבל כנראה קיבל הזמנה מאוחרת כי רק אתמול הודיעו לו.

זבולון אורלב: אני מציע שנשמע קודם כל את עמדת משרד החינוך.

זבולון אורלב: אם היו אומרים שהוועדה תשב בעוד שבועיים והיא עומדת לסכם לאחר שהתקבלו הסכמות, אני הייתי ממליץ לרב דרוקמן להמתין, אבל אתם בעצם אומרים שעוד שבועיים זה לא יסתיים.

זבולון אורלב: את הדברים האלה אנחנו שומעים מכם, שזה לא יסתיים תוך שבועיים.

זבולון אורלב: אני מציע שנמתין שבועיים ונקבע מועד נוסף לישיבה.

זבולון אורלב: אני מבין שעמדת משרד החינוך שראוי ששנת הלימודים תיפתח ברווח יותר גדול מאשר שלושה או חמישה ימים לפני ראש השנה.

זבולון אורלב: אני מבין שזו עמדת המשרד.

זבולון אורלב: אני מבין אותה נכון?

זבולון אורלב: לחוק אין עלות כספית.

זבולון אורלב: מעבר לכך, יש התנגדות או בעיה?

זבולון אורלב: אני מוכרח לומר לך שלי היה אישית מאבק קשה מאוד כחייל צעיר בצה"ל ששנת העבודה בצה"ל הייתה לפי התאריך הלועזי.

זבולון אורלב: במילואים הראשונים או השניים שלי – אני הייתי סמל מעוז בתעלה, הייתי חתום על המעוז – ויום השחרור היה י"ז בתמוז ואני צם ב-י"ז בתמוז.

זבולון אורלב: מי שמבין מה קורה בתמוז בסיני, יודע שהטמפרטורה שם היא לא עשרים מעלות אלא באותו יום הטמפרטורה הייתה 39-38 מעלות ולהחזיר מעוז שאתה חתום עליו, זה אומר להחזיר בסביבות 10,000 פריטים.

זבולון אורלב: אמרתי שאני לא יכול לעשות זאת, אבל אילצו אותי לעשות את זה.

זבולון אורלב: אמרתי שאני מוכן להישאר עוד יום אחד במילואים, שייתנו לי לצום ולהתפלל כי יש תפילת מנחה בציבור וקריאת התורה.

זבולון אורלב: כשהשת

זבולון אורלב: חררתי עשיתי מהומות שלמות והיום יש איזו פשרה שאני יודע שבצה"ל הלוח העברי מונח מתחת ללוח הלועזי.

זבולון אורלב: כלומר, היום לא יכול להיות שיהיה גיוס ב-ט' באב אבל פעם זה היה.

זבולון אורלב: אגב, אתם כעובדי מדינה, העבודה שלכם מתנהלת על פי הלוח העברי וכל החופשות הן על-פי הלוח העברי, הבעיה שרק פתיחת וסיום שנת הלימודים הן לפי הלוח הלועזי.

זבולון אורלב: אני חושב שזה צודק שחלק מהעניין של תעודת הזהות שלנו כמדינה יהודית זה הנושא של לוח השנה, מה עוד שמדובר במערכת חינוך שצריכה לחנך לדבר הזה.

זבולון אורלב: לכן אני כן הייתי מתעקש על תאריך עברי, אבל אם הרב דרוקמן יסכים להצעתכם, גם אני אסכים לכך.

זבולון אורלב: אתה יכול לברר טלפונית מתי תתכנס הוועדה שלכם?

זבולון אורלב: יש לך תשובה?

זבולון אורלב: אני מבקש שממשרד החינוך יוזמן ראש המינהל הפדגוגי או סגנו, סמנכ"ל כוח אדם ומנהל כוח אדם בהוראה, הממונה על השכר במשרד האוצר או סגניתו, יושב-ראש ארגון ההורים הארצי, יושב-ראש ארגון המורים, מזכ"ל הסתדרות המורים או ממלא מקומו ויושב-ראש ארגון המורים העל-תיכוניים.

זבולון אורלב: אני מבקש שאל כולם יצא מכתב בחתימתי.

זבולון אורלב: אני מראש אומר שבישיבה ב15- ביולי כנראה תיערך הצבעה לאישור החוק לקריאה ראשונה.

זבולון אורלב: רבותיי, תודה רבה.